
Nivå 3: Kommentarer til fagspesifikke utfordringer
Forrige Delveikart for e-infrastruktur anbefalte 18 tiltak for utvikling av universitetets e-infrastruktur for forskning. Noen av disse innebar videreføring og styrking av allerede igangsatte tiltak, mens andre var anbefaling om å iverksette tiltak for å imøtekomme nye behov.
Denne versjonen av delveikartet bygger på en videreføring av rammene og prioriteringene i forrige veikart samtidig som det tas hensyn til nye behov og endringer i bruksmønster slik det er redegjort for i Nivå 2: Strategiske føringer og fagspesifikke utfordringer. I stedet for å liste opp enkelttiltak er nærliggende tiltak og aktiviteter i denne versjonen gruppert konseptuelt i 7 kategorier:
Institusjonell, nasjonal og internasjonal e-infrastruktur
Generisk IT-infrastruktur for forskning
Forskningsplattformer
Regnekraft
Lagring og backup
Kompetansesentre og kompetanseheving
Infrastruktur i brytningsfeltet forskning og utdanning
Innenfor hver kategori er det gjort en vurdering av hva som er kjent av behov og igangsatt virksomhet og listet opp og kort beskrevet noen anbefalte tiltak og aktiviteter innenfor hvert område. Der det er relevant, er det lenket til nettsider med informasjon om tiltaket eller aktiviteten.

[bookmark: _Toc115863345]Om arbeidet med Delveikart for e-infrastruktur
Veikart for universitetets forskningsinfrastruktur ble sendt til fakulteter og andre enheter på høring vinteren 2022. Hensikten var å kartlegge hvilke endringer i behov og få innspill om nye behov siden forrige veikart ble utarbeidet. Innspillene til Delveikart for e-infrastruktur er oppsummert på nettsiden Innspill fra fakulteter og andre enheter:
[bookmark: _Toc115861311]Mindre tiltak:
Tiltak som antas å kunne realiseres innenfor eksisterende ramme og/eller på eksisterende utstyrspark (i samarbeid med USIT) eller inkluderes i igangsatt virksomhet:
Fra HF: Data-/koderøktere, programmerere
Fra MN: GPU-node til Matematisk institutt
Fra MN: Blockchain Lab
Fra MN: Nettverk i Geologibygningen
Fra JF: Plattform for forskningsdatabaser – Bør tas inn i prosjektet Spesialsamlinger og databaser
[bookmark: _Toc115861312]Tiltak som er i en tidlig fase eller ikke igangsatt ennå:
Tiltak der finansieringsbehov er uavklart, men kan dukke opp på et senere tidspunkt:
Fra UB: BOTT-prosjekt for datahåndteringsplaner
Fra UB: Biblioteksystemer (Alma, Oria), eventuell overgang til nye biblioteksystemer
Fra UB: NVA/Cris og oppgradering av institusjonelt publiseringsarkiv (DUO)
Fra UB: Videreutvikling eller overgang til ny teknisk løsning for publiseringsplattform FRITT+
[bookmark: _Toc115861313]Større tiltak:
Tiltak med estimerte kostnader som overstiger tilgjengelige strategimidler:
Fra HF: e-infrastruktur for de digitale Ibsen-datasettene – Tiltaket er tatt inn i Delveikart for humaniora og samfunnsvitenskap
Fra HF: Konsert-/multimediaarena –U har et verdensledende miljø ved RITMO som forsker på musikkfremføring og publikumsopplevelser, men det finnes ingen konsertarena på campus. Det er økende interesse for utforskning av større multimedieoppsett, virtuell/utvidet virkelighet, med mer. I forbindelse med campusutviklingen vil det antagelig frigjøres plass som kan brukes til en større ‘black box’ med fleksibelt møblement (uttrekkbar amfi) og utrustet med omsluttende lyd- og videosystemer samt sensorløsninger som vil muliggjøre nyskapende musikk-, medie- og teknologiforskning. Søknader om ekstern finansiering bør støttes.
Fra MN: Centre for Analysis of Astrophysical Data ved Institutt for teoretisk astrofysikk (ITA) – Omfattende prosjekt som har et vesentlig innslag av generisk nyttige IT-løsninger. Søknader om ekstern finansiering bør støttes.
Fra MN: Distributed Energy System and Security Infrastructure (DESSI) – Tiltaket er tatt inn i Delveikart for naturvitenskap, matematikk og teknologi
Fra KHM: National Infrastructure for Scientific Research on Cultural Heritage (SciCult) – Tiltaket er tatt inn i Delveikart for humaniora og samfunnsvitenskap
Noe av det viktigste arbeidet med e-infrastruktur ved universitetet fremover vil være å imøtekomme behovene for e-infrastruktur i ‘den lange halen’. Dette representerer et stort antall forskere og forskningsprosjekter som er i ferd med eller såvidt er kommet i gang med metoder og verktøy innen data- og beregningsvitenskap, maskinlæring, dyplæring, kunstig (simulert) intelligens og som har relativt små ressursbehov.
Dette er allerede et sterkt voksende behov innen humaniora og samfunnsfag på områder som litteraturstudier, visualisering, språkprosessering, behandling av lyd og bilde med mer. Innen livsvitenskap og matematisk-naturvitenskaplige fag vil behovene øke og bre seg både i kapasitet og omfang. Således vil bedre informasjonsflyt og kommunikasjon både i linja og på tvers mellom IT-organisasjonen, Universitetsbiblioteket, forskere, undervisere, fakultet og institutt ha stor betydning fremover. Brukerstøtte, dialog, kompetanse og kompetanseheving hos IT-personell, forskere og undervisere vil være en essensiell del av de strategiske satsningene framover.
[bookmark: _Toc115861314][bookmark: _Toc115863346]Konseptene i Delveikart for e-infrastruktur
Arbeidet til SK-ITF bør i første runde vurdere, prioritere og evaluere disse konseptene, og deres tilhørende faktiske leveranser. Med dagens raske utvikling vil antageligvis tiltakslisten måtte revideres ofte. Konseptene er ikke listet i prioritert rekkefølge.
[bookmark: _Toc115861315][bookmark: _Toc115863347]Institusjonell, nasjonal og internasjonal e-infrastruktur
Det er et overordnet mål å gjøre e-infrastrukturressurser, -tjenester og -kompetanse enklest mulig tilgjengelig for å imøtekomme forskningens (og utdanningens) behov. Dette strekker seg fra mindre ressurskrevende behov som i til behov for massive ressurser til å løse komplekse og sammensatte behov som trenger tilgang til store ressurser internasjonalt.
Den nasjonale e-infrastrukturen leveres i all hovedsak av Sigma2 og Sikt (tjenesteoversikt). Sigma2 leverer tungregning og mengdelagring inkludert forskningsarkiv, mens SIKT leverer noen forskningsadministrative tjenester, flere bibliotekstjenester og noen tjenester som NSD tidligere leverte. For universitetet er det vesentlig at dette følges opp og at det etterses om disse leveransene står seg sammenlignet med prisen som betales. UiO må også ha en sunn tilnærming til utfordringer knyttet til eventuell outsourcing av denne typen tjenesteleveranser for å få bedre pris vs verdien i å ha drifts- og utviklerkompetansen lokalt for drift ved USIT og i NRIS/Sigma2-samarbeidet.
UiO inngår i den store europeiske forskningsinfrastruktur-verdenen. For å være en interessant aktør og leverandør, deltaker i konsortier og for å kunne være konkurransedyktig som leverandør av IT-tjenester for universitetets forskere må UiO evne å være aktivt med i de større prosjektene, nettverkene og tiltakene som tilrettelegges av EU og andre europeiske og nordiske aktører. Særs viktig vil Horizon Europe 2027, EOSC og European Health Data Space være fremover.
Ved UiO er det et økende behov for å konsumere tjenester fra skyen, og det er naturlig at en rekke tjenester og mulighetsrom lar seg best og raskest konsumere fra sky. Konsum av skytjenester reiser både juridiske og sikkerhetsmessige problemstillinger. Her pågår det et viktig arbeid fra USIT med støtte fra FIADM og SADM med å bistå initiativtakere med å muliggjøre konsum av skytjenester som har et bredt nedslagsfelt. 
Det vil være et mål å sørge for best mulig sammenheng mellom nivåene og sømløs overgang for forskerne fra det institusjonelle til det nasjonale og internasjonale, inkludert skytjenester etter hvert som behovene vokser. En slik sammenhengende plattform vil kunne levere tjenester og ressurser effektivt til mer spesifikke forskningsinfrastrukturer. 
[bookmark: _Toc115861316][bookmark: _Toc115863348]Generell IT-infrastruktur for forskning
Forskningens bruk av universitetets IT-infrastruktur og IT-tjenester er i forkant når det gjelder krav til hastighet, kapasitet, kapabilitet, tilgjengelighet med mer når det gjelder nett, lagring, databehandlingsressurser. For å imøtekomme forskningens behov er det vesentlig at den grunnleggende IT-infrastrukturen vedlikeholdes, driftes og utvides i takt med behovene. Dette omfatter blant annet:
Nettverk (trådløs, campus og maskinrom)
Tilknytning til forskningsnettet
Virtualiseringsinfrastruktur
Instrumentnett
Maskinrom
Basis IT-tjenester
I tillegg kommer nødvendigheten av å vedlikeholde og videreutvikle tjenester knyttet til informasjonssikkerhet og personvern og sørge for at virksomheten skjer innenfor lov- og regelverk og med et sikkerhetsnivå som sikrer universitetets verdier.
[bookmark: _Toc115861317][bookmark: _Toc115863349]Forskningsplattformer
Med dette menes IT-systemer som leverer et mer eller mindre helhetlig arbeidsmiljø for forskningsprosjekt nærmere beskrevet i Del 7 av Nivå 2-dokumentet. En plattform må tilfredsstille ett eller flere spesifikke behov i forskningsmiljøene og være tilgjengelig på tvers av universitetet. Noe av motivasjonen for plattformleveranser er å dele de generiske løsningene og så levere tilpassete lettvektsløsninger på toppen. En annen er å muliggjøre samarbeid om data på tvers av institusjoner og landegrenser. En tredje årsak er å kunne bygge spesialløsninger for forskningsformål.
Eksempler på slike plattformer er:
Tjenester for Sensitive Data (TSD) – Sammenhengende arbeidsflate for forskning på sensitive data der grunnpakken er gratis for universitetets forskere
Educloud Research – Sammenhengende arbeidsflate for forskning som ikke har samme behov for sikring som TSD, grunnpakken bør være gratis for universitetets forskere
Spesialsamlinger og databaser med hovedvekt på behovene innen humaniora, samfunnsfag med mer
Norwegian Research and Education Cloud (NREC) – lokal skyinfrastruktur
Elektronisk labjournal (eLabNext som skal innføres ved UiO) og Bookitlab i en infrastruktur for laboratorier og lignende
Disse plattformene bør jevnlig evalueres og vurderes for ytterligere satsing og finansiering, samt at man må vurdere behovet for nye eller endrede tjenester. UiO må ta høyde for å kunne levere grunnpakkene fra plattformer som TSD, Educloud og NREC som en gratistjeneste for UiOs sluttbrukere. For andre produkt må det nok påregnes en stykk-kostnad.
[bookmark: _Toc115861318][bookmark: _Toc115863350]Beregningsressurser
Universitetets forskere har tilgang til regnekraft i nasjonal e-infrastruktur (Sigma2) og kan konsumere regnekraft i skyen og i nordisk, europeisk og internasjonal e-infrastruktur. Allikevel er det behov for å gjøre forholdsvis tunge analyseoppgaver lokalt. Dette omfatter også de økende behovene for regnekraft i utdanningsøyemed.
I dag benyttes slik regnekraft i alle stadier av forskningen, pre- og postprosessering, men også selve hoveddelen av regneoppgavene vil i mange forskningsprosjekter kjøres lokalt, blant annet fordi de krever tett kopling mellom lagrings- og behandlingsressurser. Med fremveksten av kunstig intelligens, dyplæring og maskinlæring (KI/DL/ML) er det også et voksende og uttalt behov for regnekraft som er optimalisert for denne typen formål. Videre har det også vokst fram betydelig behov for maskinvare for visualisering. Typiske ressurser for dette i dag, er :
Colossus – Beregningsressurs i TSD
Fox – Beregningsressurs i Educloud med kapasitet for å håndtere AI/ML/DL-behov og interaktive beregninger
Maskinlæringsnoder – Spesielle maskiner for AI/ML/DL
Lettvekts HPC – Kraftige regnenoder som tilbys etter ‘førstemann til mølla’-prinsippet
HPC i NREC – Spesielle tilpasninger for å benytte NREC som en liten tungregnemaskin
Applikasjonsnoder – Spesialservere for UiOs forskere der forskerne er med og lager spesifikasjonene og finansierer innkjøp, deretter dekkes drift av USIT. Dette gjøres i forholdsvis stort og økende omfang
Regnekraft for CERN Atlas-prosjektet
På dette området er det viktig å opprettholde og videreutvikle tjenester og organisasjon som kan håndtere juridiske problemstillinger (personvern, opphavsrett med mer) og kunne veilede forskere og forskningsmiljøer på en god måte.
[bookmark: _Toc115861319][bookmark: _Toc115863351]Datainfrastrukturer – Lagring og backup 
Ettersom flere og flere fag og fagområder tar i bruk beregningsbaserte metoder, kunstig intelligens, maskinlæring med mer i både forskning og utdanning vil også behovet for god, sikker, stabil, rask og ikke minst sikkerhetskopiert lagring til en fornuftig kostnad være av høy viktighet. 
Videre er gode løsninger for å laste opp data, ha tilgang, dele og formidle data av stor viktighet. Det er også sentralt at lagring av data optimaliseres mot kostnadsbildet og samtidig at lagringen utgjør et så lite klimamessig avtrykk som mulig. Til sist vil også det å etablere infrastruktur som muliggjør FAIR-data være av særlig stor interesse og å ha et økende behov fremover.
Pågående satsinger og eksempler på denne typen tiltak og initiativ omfatter:
Forskninglagring på UiO, i TSD og i Educloud
Tilgang til lagring i sky som Onedrive, Dropbox, Google Drive
Tilgang til lokal sync ’n share (Nextcloud i Educloud)
Forskningsdataarkiv (Dataverse.no) som universitetet tar i bruk i løpet av 2022
FAIR@UIO-prosjektet for å gjøre data FAIR så tidlig som mulig i forskningsprosessen
Spesialsamlinger og databaser-prosjektet med UB, USIT, HF med flere, samt tilhørende digitaliseringsverksted
Lagring (disk og tape) for CERN Atlas-prosjektet 
[bookmark: _Toc115861320][bookmark: _Toc115863352]Kompetansesentre og kompetanseheving
Ved universitetet er det en rekke enheter som tilbyr kompetansehevingstiltak gjennom kursing og nettverk. Kompetanseheving innen digitale ferdigheter for å muliggjøre forskning (og utdanning) med nye digitale verktøy og tjenester er essensielt for å styrke posisjonen som ledende i Norge.
Et av de viktigste tiltakene for å utvikle og styrke forskernes kompetanse innen IT og e-infrastruktur er å innarbeide dette i forskerutdanningen og introduksjonskurs for nyansatte og studenter.
Enheter som står for slike tiltak må være koordinert og kurs-og opplæringstilbud bør tilgjengeliggjøres i en felles kurskatalog og -kalender og ansvar fordeles der det er klare føringer (for eksempel innenfor juss og personvern). Eksempler på enheter som leverer kurs og opplæring eller tilsvarende tjenester omfatter blant andre:
Senter for digital forskerstøtte (Digital Scholarship Centre – DSC) 
USITs kurstilbud
Universitetsbiblioteket kursvirksomhet, samt Carpentry@UiO og Research Bazaar 
NORA – Norwegian Artificial Intelligence Research Consortium og NAIC – Norwegian Artificial Intelligence Cloud – Kurs innenfor bruk av maskinlæring, dyplæring og kunstig intelligens
dScience – Senter for data- og beregningsvitenskap
Hub/node-virksomheten som Fagråd for e-infrastruktur startet i 2017 har gitt gode resultater og bør fortsette, se evaluering av hub/node-virksomheten.
I sammenheng med dette er det viktig å prioritere kommunikasjon og informasjonsflyt opp-ned og på tvers i organisasjonen for å gjøre tjenester, ressurser, løsninger, kompetanse med mer kjent og tilgjengelig for forskerne og forskningsmiljøene.
[bookmark: _Toc115861321][bookmark: _Toc115863353]Infrastruktur i brytningsfeltet forskning og utdanning
I brytningsfeltet mellom forskning og undervisning blir ofte verktøy som først benyttes i forskningen og deretter bli benyttet i utdanningen eller vice versa. Å tilrettelegge for dette på en god, stabil og generisk måte og med rom for spesialtilpasninger for kurs, foreleser, fagfelt med mer vil være av stor viktighet etter hvert som programmering, beregnings- og datavitenskap er på vei inn i alle fag. Typiske tjenester i dag innen dette feltet er:
Jupyter Hub med Jupyter Notebooks
RStudio Workbench med R Studio, R Shiny, R
Virtual desktop infrastructure (VDI) lokalt  for klassesett og kurs
Kursoppsett i sky
